open-index/open-wikipedia-markdown huggingface dataset:
لبرتغالية

upright=2|يسار|تصغير|<P ALIGN=center>خريطة د البلايص اللي تاتًهضر فيها لبرتغالية</p>
يسار|تصغير|<P ALIGN=center>مثال د بنت تاتهضر لبرتغالية.</p>

**لبرتغالية** ولاً **لبرطقيزية**، هي واحد اللوغة أوروپية، و بالضبط لوغة لاتينية غربية، لأصل ديالها من شبه لجزيرة لإيبيرية. تقريبا 270 مليون واحد فلعالم تيهضرو لبرطقيزية، منهم 215 ل 220 اللي هي اللغة لأم ديالهم. لبرتغالية لغة رسمية فبزاف د لبدان هي: لبرتغال، لبريزيل، الراس لخضر، غينيا بيسًاو، لموزامبيق، أنݣولا و ساو طومي إي پرينسيپي.

لبرطقيزية هي اللغة السادسة فلعالم من ناحية عدد اللي تيهضروها كلغة أم. هي لغة رسمية فبزاف د لمنظمات بحال ليتيحاد لأوروبي، ميركوسور، إيكوواس و ليتيحاد ليفريقي. لمنظمة لعالمية اللي تاتجمع لبلدان اللي تيهضرو لبرطقيزية سميتها "مجموعة لبلدان الناطقة ب لبرتغالية" ولمقر ديالها ف لشبونة ف لبرطقيز.

## مصادر

## شوف تا
* لينݣليزية
* لفرانساوية


تصنيف:لوغات لاتينية
پروتين

تصغير
**لپروتينات** (ب نݣليزية **Proteins**) هيا موليكيلات كبيرة بزاف كتكوّن من سنسلة ؤلا كثر ف لكسدة د لكائنات لحية، ؤ كادير بزاف د لخدامي بحال: كتحفز تفاعلات دهنية، كتضوبل دنا، كتستاجب ل لمنبهات، كتعاون ف لبني د سيلولات ؤ لكائنات، ؤ كتحول لموليكيلات من بلاصة لبلاصة. لپروتينات مختالفة بينتها ب ترتيب د لأحماض لأمينية ديالها لي كيحددو ترتيب د نيكليوتيدات.

كلمت *پروتين* ختارعها لكيميست سّويدي يونس ياكوب بيرزيليوس ف 1838.

## مصادر


تصنيف:بيوشيمي
لبروج

**لبروج** مدينة مغريبية و جماعة ترابية حضرية كاينة ف إقليم سطات، جهة دّار لبيضا سطات، ساكنين فيها 19229 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو): 37,3%
* نسبة سّكان لّي قاريين فوق الليسي (ليسي و جامعة): 10,4%
## قتيصاد
* نسبة نّاس نّشيطين (لّي يقدرو يخدمو): 45,6%
* نسبة لبطالة (نّاس لّي ما خدامينش و تايقلبو على خدمة): 17,6%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 10,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو): 37,5%
## مصادر

تصنيف:جهة الدار البيضاء سطات
تصنيف:مدون د لمغريب
تصنيف:بلايص مسكونين ف إقليم سطات
لبريزيل

**لبريزيل** (و كاتسمى حتى **لبرازيل** - بلبرتغالية: **Brasil**) ولًا لجمهورية لفيديرالية د لبريزيل، هي أكبر بلاد ف أمريكا اللاتينية وخامس أكبر دولة فلعالم لا من جيهت السكان, ولا من جيهت لمساحة. لبريزيل هي أكبر بلاد فلعالم تاتًهضر فيه لبرتغالية، ولبلاد لوحيدة فأمريكا لجنوبية اللي تيهضروها فيها.

لبريزيل تيحدًها من الشرق لمحيط لأطلسي، من الشمال ڤينيزويلا و ݣويانا وسورينام وݣوييانا لفرانساوية، من لغرب كولومبيا وبوليڤيا وپيرو ولارجونتين وپاراݣواي، ومن لجنوب أوروݣواي. لبريزيل تاتحدً ݣاع لبلدان ديال أمريكا لجنوبية، إلا ليكواطًور والشيلي.

أول تأسيس ديال دولة فلبريزيل كان فعام 1500 ملًي وصليها البرتغالي پيدرو ألڤاريس كابرال، وبقات مستعمرة د لبرتقيز تال 1815. من بعد توحدات مع لبرتغال فبلاد وحدا وكانت لعاصيمة ديالهم بجوج هي ريو دي جانيرو. ف 1822 أتستاقل لبريزيل تماما من لبرتغال وغاتولي مملكة سميتها لإمبراطورية د لبريزيل. أتبقا بحال هاكاك تال 1889 اللي وقع فيها نقيلاب عسكري وولاًت جمهورية. لبريزيل دابا جمهورية فيديرالية فيها 26 ولاية. كل وحدا فيها عندها لحكومة ديالها, وعاد كاينا لحكومة لمركزية اللي جا لمقر ديالها فلعاصيمة.

لعاصمة د لبريزيل سميتها برازيليا, لفلوس ديالها هي الريال، تيسكنو فيها تقريبا 210 مليون د الناس، والرئيس ديالها هو لويس إيناسيو لولا دا سيلڤا.
## مصادر


تصنيف:بلدان د أمريكا الجنوبية
تصنيف:مقالات فيها مصدر و علاين 3000 بايت
لبنان

**لبنان**، رسميا **لجمهورية اللبنانية**، بلاد جات ف لغرب د آسيا، و بالضبط ف لمنطقة د الشرق لوسطاني. كاتحدها سوريا من الشرق و الشمال، فلسطين و إسراييل من لجنوب، و البحر لبيض لمتوسط من الغرب. لأكترية د لبنانيين عرب (إمّا مسلمين ولاّ نصارى)، و عكس بلدان العرب لاخرا، النصارى كايشاركو بزاف فالسياسة ديال الدولة. النضام د لحكيم جمهوري طوائفي، كل طائفة فيه عندها بلاصة. الرئيس د لبنان ديما تيكون مسيحي ماروني، لوزير اللّول مسلم سني، رئيس لبرلمان مسلم شيعي، و نائب لوزير اللّول أورطودوكسي.

لبنان عندها تاريخ طويل و مرتابط بلبدان اللي حداها. دازو عليها بزاف د لحضارات بحال لفنيقيين و لفراعنة و لأشوريين و لفرس و لإغريق و الرومان و لعرب و الصليبيين و لعتمانيين و لفرانساويين. لبلاد مستاقلة من نهار 24 أكتوبر 1945، و خرجو منها لعسكر ديال فرانسا نهار 17 أبريل 1946. واخا لبنان مستاقلة، دخلو ليها بزاف د لمرّات لعسكر د بلدان آخرا بحال سوريا و إسرائيل.

تيسكنو ف لبنان تقريبا 6.8 مليون د الناس، و عاد كاين على لأقل ما بين 8 و 12 لمليون د الناس ف لعالم اللي أصلهم لبناني و ساكنين ف بلدان آخرا. لعاصمة ديال لبلاد هي بيروت، اللغة الرسمية هي لعربية، و لفلوس اللي كاتخدّم هي الليرة اللبنانية. لبنان عضو مؤسس ديال لأمم لمتحدة و داخل مع لجامعة د الدول لعربية (1945)، و منضمة التعاون لإسلامي (1969)، و لمنضمة لعالمية د لفرونكفونية (1973).

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:تأسيسات د 1943 ف لبنان
تصنيف:تأسيسات د 1943 ف أسيا
لجائيزة د لݣولدن ݣلوب

يسار|تصغير
**لجائزة د لݣولدن ݣلوب** ولا لكورة د الدهب (ب نّݣليزية **Golden Globe Award**) هي واحد لجايزة ميركانية كتعطى كل عام ل ناس لي خدامين ف لمجال د سينيما ؤ التيليفيزيون. و لي كانت بداتها الرابطة د هوليوود د الصحافة لأجنبية (ب نّݣليزية *Hollywood Foreign Press Association*) ف 1944. هاد الرابطة أولا لجمعية كتكوّن من صحافيين أغلبهوم جايين على برا د ميريكان خدامين ف هوليوود ف لولاية د كاليفورنيا. هاد لجايزة كانت كاتّعطا غير لحوايج لي عندهم علاقة معا السينيما. ؤ ما بدات كاتّعطا ل لخدمات د التيليفيزيون حتال 1956.

## مصادر


تصنيف:سينيما
تصنيف:جوائز عالمية
جايزة د لؤسكار

**لجايزة د لؤسكار**، ولا لجايزة د لأكاديمية (ب لونݣلي: **Academy Award**) هي واحد لجايزة  كتعطيها أكاديمية د لفنون ؤ علوم تّصاور لمتحركين فميريكان. كل عام كايديرو حفلة و كايعيطو على ناس لي عندهوم علاقة معا لفن ؤ تّصاور لي كايتحركو ب تصويت من لجنة تحكيم، ؤ ولات كاتعتابر من بين لجوايز لموهيمة ف لميريكان و لعالم، لي عندها واحد الشان كبير بزاف فضومين د سينيما، كاين لي كيݣول بلي هي أوعر جايزة سينمائية ف لعالم لي ممكن ياخدها لواحد ف لمسيرة لفنية ديالو.

## مصادر


تصنيف:سينيما
تصنيف:جوائز عالمية
لجمهورية د الدومينيكان

**الجمهورية د الدومينيكان** (ب الصبليونية: República Dominicana) هي بلاد جات ف لجزيرة د هيسپانيولا اللي تابعا للجزر د لآنتيل ف لبحر د لكاريبي. تاتقاسم الدومينيكان لجزيرة د هيسپانيولا مع الدولة د هايتي، اللي تاتحدّها من لغرب. لبحر د لكاريبي تيحدّ لبلاد من ݣاع الجوايه لاخرا. الجمهورية د الدومينيكان هي تاني أكبر بلاد ف لمنطقة د لكاريبي من جيهت لمساحة (مورا كوبا) و تالت أكبر بلاد من جيهت السكان، و تاني أكبر بلاد ف لإقتصاد.

لبلاصة اللي فيها الجمهورية د الدومينيكان كانت مسكونة من لقرن السابع و كان ساكن فيها الشعب ديال تاينو. وصل كريسطوف كولومبوس ل تما ف 1492 و كانت هاديك أول مرة تلاقاو فيها تاينو مع لأوروپيين. بناو لأوروپبيين لمدينة د سانطو دومينݣو، اللي ولاًت أول مدينة أوروپية ف لقارة د أمريكا كاملة. ستعمرات صبانيا لبلاد تال 1821، موراها حكماتها هايتي تال 1844، و وقعات حرب بيناتهم اللي سالات ب ليستيقلال د الدومينيكان. مورا ليتسيقلال، وقعو مشاكل بزاف ف لبلاد و عاود ستعمراتها صبانيا 72 عام عاود، و موراها ستعمراتها لميريكان من 1916 ل 1924. من 1924، ماعمر الدومينيكان ما تستعمرات عاود ودابا النظام ديالها هو جمهورية رئاسية.

تيسكنو ف الجمهورية د الدومينيكان تقريبا 10.5 مليون د الناس، و لعاصمة ديالها هي سانطو دومينݣو. اللغة الرسمية هي الصبليونية، و الفلوس اللي كاتخدّم هي لپّيزو ديال الدومينيكان.

## مصادر


تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
تصنيف:دولة ݣزيرة
تصنيف:تأسيسات د 1822 ف هايتي
تصنيف:حوايج مابقاوش ف 1844 ف هايتي
تصنيف:تأسيسات د 1821 ف لجمهورية د الدومينيكان
تصنيف:تأسيسات د 1844 ف أمريكا الشمالية
كاميرون

**لكاميرون** ولاً لجمهورية د لكاميرون (بلفرانساوية: République du Cameroun - بلينݣليزية: Republic of Cameroon) هي واحد لبلاد جات فوسط غرب إفريقيا. تاتحدًها نيجيريا من لغرب، التشاد من الشمال، جمهورية إفريقيا لوسطانية من الشرق، و غينيا ليستيوائية و لݣابون و جمهورية لكونݣو من لجنوب. السمية د لكاميرون جات من لبرتغالية (لقيمرون)، حيث لبرتغاليين كانو أول أوروپيين وصلو تمًا، ولقاو لقيمرون موجود. ف 1884 ستعمرات ألمانيا لكاميرون، ولكن غادي تخليها مورا ماتخسر لحرب لعالمية اللًولا, وغادي يتقاسمو فرانسا وبريطانيا لكاميرون. غادي يستاقل الطرف اللي كان تابع لفرانسا ف 1960 و اللي تابع لبريطانيا ف 1961، وغادي يتوحًدو بجوج فالدولة د لكاميرون اللي كانعرفو دابا.

تيسكنو فلكاميرون شويا كتر من 25 مليون د الناس. لعاصمة ديالها هي ياووندي وأكبر مدينة ولعاصمة ليقتيصادية هي دوالا. لفلوس اللي تاتخدًم فيها هي لفرنك لوسط إفريقي، واللغات الرسمية جوج: لفرانساوية و لينݣليزية. ولكن لكاميرون هي من لبلدان اللي معروفة بالتنوع اللغوي ديالها حيث تيتهضرو فيها كتر من 250 لغة مابين ݣاع لقبايل اللي فيها. لكاميرون جمهورية والرئيس ديالها من 1982 لدابا هو پول بيا.
## مصادر


تصنيف:بلدان د إفريقيا
تصنيف:مقالات فيها مصدر و علاين 3000 بايت
تصنيف:تأسيسات د 1960 ف كاميرون
تصنيف:تأسيسات د 1960 ف إفريقيا
لجمهورية د بورݣراݣ

تصغير|خريطة د لبلاصة ديال جمهورية بورݣراݣ.
تصغير|راية

**لجمهورية د بورݣراݣ** ؤلا **لجمهورية د لقراصنة د سلا** (ب لأمازيغية : **ⵜⴰⴳⴷⵓⴷⴰⵏⵜ ⵏ ⴱⵓⵔⴳⵔⴰⴳ**) هي واحد دولة بحرية بانت ف واد بورݣراݣ، لجمهورية كانت مسيرة من شي قراصنة من سلا ؤ رباط، بانت ف عام 1627، كانت كتعتامد ف لقتيصاد ديالها علا لقرصنة لبحرية ؤ لبيع ؤشرا، بقات كتوسع حتا فات سواحيل د لبرطقيز ؤ وصلات حتال سواحيل ديال إسلاندا، ؤ ف عام 1668 غادي تدخل تحت لحوكم ديال لعلويين.

## مصادر

تصنيف:بلدان ما بقاتش
تصنيف:تاريخ د لمغريب
تصنيف:سلا
تصنيف:الرباط
تصنيف:جهاد بحري
تصنيف:دول مدون
تصنيف:لقرن 17 ف لمغريب
تصنيف:تأسيسات د 1627 ف إفريقيا
جريدة رسمية

**لجريدة رّسمية** (ب ) هي منشور قانوني رسمي كاين عند أغلبية دّول و عندو أهمية قانونية كبيرة حيت أي قانون ولا مرسوم ما كايولي رسمي و تولي خدامة بيه دّولة تا لنهار كايتنشر ف لجريدة رّسمية. هادشي كايعني مثلا أن لقانون واخا يصادق عليه لبرلمان و يتسنا ظهير تّنفيذ ديالو، ف لحالة ديال لمغريب مثلا، ماكايولي رسمي تا لنهار كايتنشر ف لحريدة رّسمية، وما يمكن يتحاكم بيه تا شي حد ولا يتستعمل ف شي قضية قانونية قبل ديك تّاريخ.

## سّميات لجرائد رّسمية ف لعالم
تّسميات ديال لجرائد رّسمية، وحتا لأهمية لقانونية ديالها، يمكن تختلف بين لبلدان، بحيت كاين لّي كايسميهوم Bulletin/*Boletín ولا* :

* Bulletin officiel ولا *Boletín Oficial*: ف لمغريب، فرانسا، سپانيا و لأرجونتين.
* Journal officiel ولا *Diario Oficial:* بحال مثلا ف دزاير و تونس و لبرازيل.
* *Federal Register:* ف ميريكان.
* *Gazette:* بحال فدول بحال بريطانيا و صّين و فينيسويلا مثلا.

## لجريدة رّسمية د لمملكة لمغريبية
لجريدة رّسمية د لمغريب سميتها ب لعربية *الجريدة الرسمية للمملكة المغربية* و ب لفرانساوية *Bulletin officiel du royaume du Maroc.* كاتصدر ب لعربية و لفرانساوية و لوزارة لمسؤولة عليها هي لأمانة لعامة د لحكومة. لجريدة رّسمية د لمغريب كاتخرج فيها بزاف ديال نّواع ديال نّصوص لقانونية:

* **[[ضاهير|ظّهائر]]**، لّي كايوقعهوم لماليك، ويمكن يكونو ظهائر تنفيذ قوانين ولا ظهائر لّي عندها لقيمة ديال قانون (حسب دّستور لمغريبي، هد نّوع لّخر كايتعلق فقط ب لمسائل دّينية ولا ديال دّفاع لوطني).
* '''لقوانين'''، لّي كاتدوز من مسطرة تّشريع (قتيراح من عند لحوكومة ولا لبرلمان و من بعد مايصوت عليها لبرلمان)
* '''لمراسيم'''، لّي هي قرارات وزارية تقنية يمكن تكون كاتشرح تّنفيذ ديال شي قانون.
* **لتيفاقيات و لمعاهدات دّولية** لّي كايوقعهوم لمغريب.

## مصادر


تصنيف:قانون
تصنيف:مقالات فيها مصدر و 3000 بايت
لحراك د الريف

تصغير|يسار|250px|<P ALIGN=center>مظاهرة د حراك الريف فلحسيمة.</p>
تصغير|يسار|250px|<P ALIGN=center>لݣنازة د محسن فكري.</p>

**لحراك د الريف** ولاً لحراك الشعبي هو واحد السلسلة ديال لحتيجاجات ولمظاهرات السلمية اللي وقعات من بعد لموت ديال محسن فكري نهار 28 أكتوبر 2016 فلحسيمة. كانت لحتيجاجات سلمية وتاطًالب بواحد لعدد د لمطالب للمنطقة. من بين الشيفان د لحراك كانو ناصر الزفزافي ونبيل أحمجيق.

نهار 26 يونيو 2018, تحكم على بزاف د لمناضلين د لحراك د الريف بأحكام قاصحة بزاف, منهم الزفزافي وأحمجيق (20 عام), محمد جلول (10 سنين), المرتضى إعمراشا وربيع الأبلق (5 سنين) وحميد المهداوي (3 سنين). بزاف د لمنظمات عتابرو باللي هاد لأحكام ضلمات هاد لمناضلين وباللي راهم معتقلين سياسيين. ف نهار 12/05/2021 خرجو شي معتقلين حراك د ريفي من لحبس بعفو ملكي بمناسبة عيد لفطر

## شوف تا
* لموقع اللي كيتبًع حراك الريف 

## مصادر

تصنيف:حركات سياسية ف لمغريب
تصنيف:عوام 2010 ف لمغريب
تصنيف:مقالات فيها مصدر و علاين 3000 بايت
تصنيف:2016 ف لمغريب
تصنيف:2017 ف لمغريب
تصنيف:الريف
لحامونية

**لحامونية**، و سميتها لحقيقية فاطمة الكوط (خلاقت ف دوار حامون ف شّياضمة ف يوليوز 1937 و توفات ف 2 يوليوز 2013 ف آسفي) مغنية مغريبية د لعيطة و كاتعتابر من سميات لكبار د لعيطة لحصباوية ف لقرن لعشرين، هي و فاطنة بنت لحسين، و كانت عندها مسيرة فنية كبيرة بدات من عوام 1950.

## حياتها
فاطمة خلاقت ف شّياضمة و توجات ولد عمها لّي داها معاه و سكنو ف الصويرة. هاد جّواج ما كملش و تفارقو. من بعد مشات ل آسفي و تما دخلات ل مجال لعيطة ف رّباعة ديال الشيخ الجيلالي العبوشي الرحماني لّي كان من شّيوخ لكبار د لعيطة ف عبدة.

لحامونية تعلمات بزاف من الشيخة عبوش الهداوية لّي كانت أستاذة و قدوة ديالها و هي لّي علماتها لأصول د لعيطة و لميزان و لقصايد د هاد نّوع لفني.

تجوجات فاطمة ب الشيخ الجيلالي و كملو ربعين عام د لعشرة و كونو مجموعة د لعيطة مع ناس حرايفية كبار بحال الشيخ الكاوي و الشيخة المعاشية و الشيخة السعدية. الحامونية كان كايميزها تّنوع لكبير ديال نّواع د لعيطة لّي كانت كاتغني و لهتيمام ديالها باش تحافظ على لأصالة و لغنا د شلا براول و رفود صعيبة لا من حيت لكلام و لا لميزان، زيادة على "تّويشيات" لخفاف ديالها لّي بقاو مخلدين ف سمع ديال لمغاربة لّي عزيزة عليهوم لعيطة، بحال تويشية "يانا يانا".

لحامونية كانت دواقة ديال لعيطة كايلقبوها ب "حانوت العطار" حيت كانت كاتضبط بزاف ديال نواع د لعيطة:

* لعيوط لعبدية: "كبة الخيل"، "خربوشة"، "رجاني ف العالي"
* لعيوط د سطات و الشاوية، لّي كاتسما ب القيبالي: "الشاليني" و "جنب سطات".
* لعيوط لبيضاوية: "ماشتو لغزال"، "الحداويات"، "اللي بغا حبيبو"
* براول الشياضمة

## مصادر

تصنيف:لمغريب
تصنيف:مغنية مغريبية
تصنيف:لعيطة
تصنيف:زيادة 1937
تصنيف:وفيات 2013
تصنيف:ناس تزادو ف أسفي
تصنيف:ناس توفاو ف الدار البيضا
تصنيف:مقالات فيها مصدر و 3000 بايت
لحرب لعالمية الجاوجة

**لحرب لعالمية جّاوجة** (كايترشم ليها ب *WWII* ولا *WW2*) من أكبر لحروب لي دازو ف التاريخ، بدات من 1939 حتال 1945. هاد لحرب عرفات مشاركة عدد كبير ديال دّول ف لعالم. هادشي لي خلاها تخلف بزاف د لقتلى، حيت ماتو فيها من 70 تال 80 مليون د بنادم، الأكثرية ديالهم من ليهود ف أوروپا.

هاد لحرب ناضت ف العالم كامل تقريبا ما بين جوج تحالفات كبار اللي هما دول المحور (ألمانيا النازية، الطاليان و الجاپون) و الحلفا (فرانسا، بريطانيا، لإتحاد السوڤياتي و لميريكان). ميريكان دخلات فلخر ديال لحرب مين هجمات الجاپون على القاعدة العسكرية ديالها لي سميتها پيرل هابر *Pearl Harbor*.

بدات الحرب ف 1 شتنبر 1939 منين دخلو لعسكر ديال ألمانيا النازية ب قيادة ديال هتلر ل پولونيا. هادشي خلا فرانسا و بريطانيا اللي هوما حلفا ديال پولونيا باش يعلنو الحرب من مورا ساعات قليلة. و الحرب سالات ف 2 شتنبر 1945. الحرب خلات ما بين 70 مليون و 85 مليون مقتول، و هي أكفس حرب دازت ف التاريخ من ناحية الموت و الدمار.

## دول لي تحاربات
### الدول لحولافا
* لمملكة لمتحدة
* فرانسا
* ميريكان
* ليتيحاد السوڤياتي

### الدول د لمحور
* ألمانيا
* الجاپون
* الطاليان

## نتايج
سلات الحرب حيت خسرات ألمانيا. فهاديك لوقيتا نتاحر هيطلر.

## مصادر


تصنيف:تاريخ
تصنيف:لحرب
تصنيف:مقالات فيها مصدر و 3000 بايت
تصنيف:حروب ديال هولاندا
لحرب لعالمية لولة

**لحرب لعالمية لّولة** (كايترشم ليها ليها ب **WWI** ؤلا **WW1**) ؤ كانت كتعرف ب **لحرب لكبيرة** لّي كانت من 1914 حتال 1918، هي حرب حركات 70 مليون عسكري منهم 60 مليون عسكري ؤروپي، مات فيها بين 9 ؤ 13 مليون بنادم.

## لبلدان لي شاركات ف لحرب لعالمية لولة

### لبلدان لحولافا

* فرانسا
* بريطانيا
* لمملكة د طّاليان
* روسيا

### لبلدان د لمركز

* ألمانيا
* لوطريش-هنݣاريا
* لعتمانيين
* بلغاريا

## سباب
* غتيال ولي عهد لوطريش

## نتايج
* سقوط لإمبراطورية لألمانية و عطيان منطقة لألزاس و اللورين ل فرانسا
* تفكك دولة لوطريش-هنݣاريا و تأسيس دولة جديدة هيّ پولونيا.
* عطيان أراضي كانت ديالت دولة لوطريش-هنݣاريا ل طّاليان.

## مصادر


تصنيف:تاريخ
تصنيف:لحرب
لحركة الشعبية

**لحركة شّعبية** (ب لأمازيغية : **ⴰⵎⵓⵙⵙⵓ ⴰⵖⵔⴼⴰⵏ**) هو حيزب مغريبي، تأسس ف 1957 و خذا لاعتراف لقانوني ف فبراير 1959. أسسوه لحسن ليوسي ؤ مبارك لبكاي ؤ من بعد غادي يتبعوهوم زوعاما د جيش تّحرير من بزاف د لبلايص، من بعد رجعو لمحجوبي أحرضان هو قايد لحيزب، حيت كان باقي طبيب شاب ؤ معروف يقدر يحرك لحيزب، باش يواجهو "لهيمنة د لحزب لواحد" لي كان ديك لوقت؛ حيزب لإستقلال لي شاد لمشهد سّياسي لمغريبي كامل.

## إيديولوجيا
كيتبنى حيزب لحركة شّعبية لوسط د ليمين ب واحد أيديولوجية ليبرالية إقتصاديا ؤ ملكية محافظة.

## نتايج ف نتيخابات

### تشريعية

## مصادر

تصنيف:حيزب سياسي مغريبي
تصنيف:مقالات مافيهاش مصدر و فايتة 3000 بايت
تصنيف:تأسيسات د 1958 ف لمغريب
لحسانية

يسار|تصغير|خريطة ديال فين تتهضر لحسانية
**للهجة لحسانية** ؤلا لحسانية، هي لهجة عربية جات من خليط بين لأمازيغية ؤ لعربية كانو كيهضرو بها شي قبايل سميتها بني حسان لي كانو ساكنين ف صحرا ديال لمغريب ؤ موريطانيا وأزواد مابين القرن 16 و17. لحسانية جات بلاصت لأمازيغية التي كانت تاتهضر بها لقبايل ديال صنهاجة لي كانت فهاد لبلايص قبل ما يجيو بني حسان.

## شوف تا

* المغريب

## مصادر


تصنيف:لوغات عربية
تصنيف:لمغريب
تصنيف:لوغات د لمغريب
حمار

بديل=لحمار|تصغير|لحمار
**لحمار** (سّمية لعلمية: *Equss asinus*) هو حيوان من ݣنس لعاود *Equus*. لحمار حيوان أليف، كاين منو نوع كيعيش ف لخلا ف شعابي ؤ صحاري د أفريقيا و آسيا ؤ كيتسمى ب **حمار لوحش**.

لحمار من لݣنس د لخيل، رتبة لحافر لواحد، من لكلاص د لبزوليات، من لفيلوم التحتاني د السنسوليات لي تابع ل لمملكة د لحيوان من لكائنات لحية. هو رفيق دايم د بنادم، لي كايعاونو ف الشقا ديالو. باقي كيلعب ف الدور ديالو لقديم، وخا الأوناݣر لبريّ لي من لعايلة ديالو مهدد ب الإنقراض. كيتسمى لولد د لحمار ب **الدحش**.

كاينين علاين 40 مليون حمار ف لعالم، أغلبية منهوم ف لبلدان لمتخلفة، و كيتخدّمو ف أعمال شاقة بحال الجران و لهزان د التقل.

التزاوج مابين النتوة د لحمار و الدكر د لعودان كيعطي حيوان أخور عاݣر لي كيتسمّا لبغل.

## مصادر

تصنيف:حيوانات أليفة
تصنيف:حمير
تصنيف:حمار بري إفريقي
تصنيف:بزوليات توصفو ف 1758
تصنيف:بزوليات عواشبية
بوسكة

يسار|تصغير|240px|لكوبرا لهيندي ''ناجا ناجا''
**لحنش بوسكة** ولا **لكوبرا** هيا سمية د بزاف د النواع د الحنوشا. لكوبرا حنش مسموم بزاف و السم ديالو تيدير تكوشيمة د العضلات, منها العضلات اللي كايتنفس بيها بنادم. السم د لكوبرا يقدر يقتل بنادم ف ما بين ساعتاين تال تلاتة د السوايع.

لكلمة د كوبرا جات من لكلمة لبرتغالية (ولاً لݣاليسية لقديمة) اللي تاتعني "لفعة".

## مصادر


تصنيف:حيوان
تصنيف:حناش
لحوازة

**لحوازة** جماعة ترابية قروية كاينة ف إقليم سطات، جهة دّار لبيضا سطات، ساكنين فيها 7394 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 46,7%
* نسبة سّكان لّي قاريين فوق الليسي (ليسي و جامعة): 4,9%
## إقتصاد
* نسبة نّاس نّشيطين (لّي يقدرو يخدمو): 46,2%
* نسبة لبطالة (نّاس لّي ما خدامينش و تايقلبو على خدمة): 4,9%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 2,6%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):32,9%
## مصادر

تصنيف:جهة الدار البيضاء سطات
تصنيف:جماعة قروية ف إقليم سطات
تصنيف:جماعة قروية ف جهة الدار البيضاء سطات
تصنيف:بلايص مسكونين ف إقليم سطات
لحي لحسني

**لحي لحسني** جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 467880 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 16,5%
* نسبة سّكان لّي قاريين فوق تّانوي (تانوي و جامعة): 30,5%
## اقتصاد
* نسبة نّاس نّشيطين (لّي يقدرو يخدمو): 54,4%
* نسبة لبطالة (نّاس لّي ما خدامينش و تايقلبو على خدمة): 15,9%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 9,2%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):62,5%
## مصادر

تصنيف:جهة الدار البيضاء سطات
لاخصاص

**لاخصاص** مدينة مغريبية و جماعة ترابية حضرية كاينة ف إقليم سيدي إيفني، جهة ݣلميم واد نون، ساكنين فيها 4704 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 34,9%
* نسبة سّكان لّي قاريين فوق الليسي (ليسي و جامعة): 17,9%
## قتيصاد
* نسبة نّاس نّشيطين (لّي يقدرو يخدمو): 39,9%
* نسبة لبطالة (نّاس لّي ما خدامينش و تايقلبو على خدمة): 19,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 19,9%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):34,9%
## مصادر

تصنيف:جهة ݣلميم واد نون
تصنيف:مدون د لمغريب
تصنيف:بلايص مسكونين ف إقليم سيدي إيفني
لخنافيف

**لخنافيف** جماعة ترابية قروية كاينة في إقليم تارودانت، جهة سوس ماسة، ساكنين فيها 9936 نسمة، على حسب الإحصاء العام 2014.
## إحصائيات
* نسبة الأمية : 41,1%
* نسبة السكان اللي قاريين فوق الثانوي (ثانوي وجامعة): 9,4%
* نسبة الناس النشيطين (اللي يقدرو يخدمو): 40,9%
* نسبة البطالة: 13,1%
* نسبة الناس اللي خدامين في الدولة (أولا البيطاليين اللي سبق ليهوم خدمو): 3,1%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):70%
## مصادر

تصنيف:جهة سوس ماسة
تصنيف:جماعة قروية ف إقليم تارودانت
تصنيف:بلايص مسكونين ف إقليم تارودانت
تصنيف:جماعة قروية ف جهة سوس ماسة
لطيفة رأفت

**لطيفة رأفت** (خلاقت ف 25 نونبر 1965 ف قنيطرة) مغنية مغريبية د لموسيقا لمغريبية لعصرية. بدات لكاريير ديالها ف 1982 و عندها شعبية كبيرة ف لمغريب و دزاير و تونس.

## حياتها
لطيفة خلاقت ف قنيطرة و أصلها من وزان. بانت فاش كانت صغيرة و دازت ف برامج د لمواهب ف تّلفزة لمغريبية غنات فيهوم غنيات مشرقية و ب دّات د أم كلثوم. و غنية سجلاتها كانت ف 1982 و سميتها "موال الحب".

ف 1984 تجوجات ب لملحن لمغريبي لكبير حميد العلوي و هو لّي لحن ليها غنية "خويي" لّي كانت تختارت أحسن غنية مغريبية ف 1985. ف تّمانينات و تّسعينات د لقرن لعشرين كانت من أكبر لمغنيات لمغريبيات و وحدة من لمغنيات لّي رفضو يهاجرو ل لمشريق و بقاو شادين ف لغنا ب دّاريجا و ف لمغريب بحال نعيمة سميح. ديك لفترة عرفات أهم لأغاني لخالدة ديال لطيفة بحال "مغيارة"، "أنا فعارك يا يما"، "يا هلي يا عشراني" و "الحمد لله.

ف 1993 تفارقات هي و حميد العلوي و كانت فترة صعيبة عليها ب حيت مرضات نفسيا، ب سباب بلي حميد مابغاش يطلق لكونطرا لّي كان كاخليه يحتاكر لأعمال ديالها، و وقفات لكاريير لموسيقية ديالها 3 سنين.

من بعد ديك لمحنة، رجعات لطيفة ل نّشاط لفني ديالها : ف لّول عاودات ب توزيع عصري غنيات مغريبية قديمة بحال "العود والناي" د إسماعيل أحمد، و ف عوام ل2000 خرجات غنيات ب شكل "دويتو"، لّي نجحو بزاف، بحال "توحشتك بواف" مع لمغني دّزايري محمد لامين.

## مصادر

تصنيف:زيادة 1965
تصنيف:ناس تزادو ف قنيطرة
تصنيف:مغنية مغريبية
تصنيف:بيوغرافيا د نسا
تصنيف:مقالات فيها مصدر و 3000 بايت
عاود

**لعاود** ؤلا **لعودان** ؤلا **لخيل** (السمية لعلمية: *Equus ferus caballus*) هو نوع تحتاني ديال لعودان لبري. النوع التحتاني لاخور لي كيتسمّا تاخي ؤلا لعودان د مونݣوليا، مهدد ب لإنقراض.

لعودان حيوان عاشب كيولد (بزولي)، كيتستعمل ف ركوب و لجر. من أشهر لحيوانات ف تاريخ ف لعلاقة ديالها معا بنادم، لخيل فيها بزاف د نواع، مختالفة بينتها ف شكل، لݣد، ؤ سرعة.

لعودان كينتامي ل نفس لݣنس لبيولوجي *Equus* ديال لحمار.

## السلالات
لعاود عندو بزاف د السلالات من بينها :
* **[[لعاود لبربري]]** ؤلا **لأمازيغي** (*Barb horse*) كينتاشر ف شمال إفريقيا (لمغريب، موريطانيا، تونس، ليبيا،..).
* **[[لعاود لعربي]]** كاين ف لجزيرة د لعرب ؤ مصر.
* **[[لعاود لفارسي]]** كاين فبلاد فارس (إيران، لعراق).
* **[[لعاود النݣليزي]]** كاين ف نكليز ؤ بلايص ف ؤروبا.
* **[[لعاود لإيرلاندي]]** كاين ف إيرلاندا.
* **[[لعاود ليبيري]]** كاين ف إيبيريا (صبليون، لبرتغال)

## ستيعمال
لخيل عندو بزاف د ليستعمالات بحال :
* صّيد
* لحروب
* سيابقات
* صفر

## مصادر

تصنيف:حيوانات أليفة
تصنيف:عوادن
تصنيف:بزوليات توصفو ف 1758
تصنيف:خيل (ݣنس)
تصنيف:بزوليات عواشبية
تصنيف:كسيبة
لعراق

**لجمهورية د لعراق** (بلكردية: **کۆماری عێراق**) هي جمهورية برلمانية تّيحادية جات ف لغرب د آسيا و تاطل على لخليج. تاتحدها من لجنوب لكويت و السعودية، من الشمال تركيا، من لغرب سوريا و لأردن، ومن الشرق إيران. لعراق بلاد فيها تنوع سكاني كبير حيث تيسكنو فيها ناس من ديانات بزاف: لمسلمين سنة و شيعة، لمسيحيين، لمندائيين، ليزيدين، و فيها تا إثنيات بزاف منهم لعرب، لأكراد، لأرمن، التركمان، الصابئة ؤ غيرهوم.

التاريخ ديال لعراق طويل و دازو فيها بزاف د لحضارات. لبلاصة لي فيها لعراق دابا معروفة بلي هي لبلاصة لي كانت فيها وحدا من أقدم لحضارات ف لعالم، واللي هي لحضارة السومرية. من موراها جاو بزاف د لحضارات و الدول اللي حكمو لمنطقة منهم لبابلين ولأشوريين و لإمبراطورية الرومانية و الدولة لأموية و الدولة لعباسية و لمنڭول و الدولة لعثمانية و بريطانيا. ستاقلات لعراق من بريطانيا ف 1932، و كانت مملكة، ولكن عام 1958 وقع نقيلاب ضد لمملكة و ولات جمهورية. ف 2003، هجمات لميريكان على لعراق و طيحات الرئيس ديالها صدام حسين. من ديك لوقت و لعراق فيها حالة ديال عدم ستقرار و مشاكيل.

تيسكنو ف لعراق تقريبا 38.5 مليون د الناس و لعاصمة ديالها هي بغداد. اللغات الرسمية ف لبلاد هوما لعربية و لكردية، و كاينين لوغات خرين تاتهضر بحال التركمانية و لأرامية. لعملة الرسمية د لعراق هي الدينار لعراقي. لإقتصاد د لعراق تيدور على لپيطرول، اللي هي من أكبر لمصدرين ديالو ف لعالم، و عليها هي عضو ف منظمة أوپيك. لعراق عضو تا ف منظمات دولية آخرة بحال لأمم لمتحدة و جامعة الدول لعربية و منظمة التضامن لإسلامي.
## مصادر


تصنيف:بلدان د أسيا
تصنيف:مقالات فيها مصدر و 3000 بايت
لعربية

يسار|upright=1.5|تصغير|<P ALIGN=center>دول لي ملونين بلخضر هي لغة رسمية الوحيدة ف لبلاد، ب زّرق وحدة من لّوغات رّسمية</p>
يسار|تصغير|<P ALIGN=center>مثال د لهضرة بلعربية لفصحى (واحد الراجل تيقرا الشعر ديال أبو لعلاء لمعري)</p>

**اللغة لعربية** هي واحد اللغة أفرو آسياوية من لفرع د اللغات السامية, و تيهضروها تقريبا 467 مليون واحد, إما حيت اللغة لأم ديالهم هي وحدة من لّهجات ديالها, ولا حيت تعلموها من بعد.

كتعتابر اللغة لعربية من لوغات لعالمية و كتشير الروايات لإسلامية بلي اول واحد تكلم لعربية هو نّبي سماعيل. و تطورات لعربية كثر ف لجزيرة لعربية بعدما بان لقرآن.

لعربية كان عندها تأتير كبير على ؤروپية لي ولّات دابا لوغات عالمية بحال نّݣليزية، لفرانساوية، صبليونية و لبرتغالية ؤ إفريقية بحال لأمازيغية ؤ لهاوسا ؤ سواحلية ؤ تجرية ؤ لأمهرية ؤ صومالية، و ف لوغات خرة بحال صقلية، وعاد تاني التركية ؤ لفارسية و لكردية و لأردية و لماليزية و لأندونيسية و لألبانية. لمالطية لي لوغة رسمية د مالطا ؤ وحدة من لوغات ليتيحاد لؤروپي، كاتّعتابر منحادرة من لعربية.

ولعربية عندها فضل كبير فتطوير لعلوم وتكنولوجيا لي حنا عليها دابا، بحكم لعلماء لمسلمين لي ساهموا ف نتشار لعربية بشكل كبير، بسباب لختراعات ديالهم لي تكتبات بلعربية، و لكتوب ديالهم بحال بن رشد و عباس بن فرناس. وساهمت بشكل كبير فمجال الطب و صيونص و لهندسة و لاداب و لفلك حيت بزاف ديال النجوم ب سميات عربية د عولاما د لفلك لمسلمين بحال الشريف لإدريسي لمغريبي.

و لعريية عندها بزاف ديال سّميات بحال "لغة لقرآن" "لغة الضاد".

كاينين بزاف ديال النقوش تكتاشفو مكتوبين ب لعربية قبل الاسلام بقرون كثيرة، ستخدموها لمماليك لعربية قبل لإسلام.

صنفوها لعولاما و لمؤرخين العالميين من أجمل لغات العالم بحكم جمالية قرايتها وكتباتها ؤ خطوطها من بينها الخط المغربي و لخط لأندالوسي لي مستخدم فقصور لأندالوس،

لأصل ديال لعربية هو شبه لجزيرة لعربية. ملي جا لإسلام تما, نتاشرات معاه لعربية حيث كانت هي اللغة ديال لقرآن و لحديث, وتعلموها الناس د بزاف د لبلايص ملًي كانو تيسلمو. دابا لعربية لغة رسمية ف 26 بلاد فلعالم, و هي وحدا من اللغات الرسمية الستة ديال لأمم لمتحدة.

لعربية فيها 28 حرف وتاتًكتب من ليمن لليصر, ومن لفوق للتحت.

ليوم لعالمي ديال اللغة لعربية على حساب لأمم لمتحدة هو نهار 18 دجنبر ديال كل عام.

## مصادر

## شوف تا
* لفرانساوية
* لينݣليزية
* صبليونية

تصنيف:لوغات سامية
تصنيف:لوغات عربية
تصنيف:لوغات د إيران
تصنيف:لوغات د لعراق
تصنيف:لوغات د سوريا
تصنيف:لوغات أفروآسيوية
تصنيف:لوغات د لمغريب
تصنيف:مقالات فيها مصدر و 3000 بايت
تصنيف:اللوغة لعربية
لطيفة أحرار

**لطيفة أحرار** (تزادت ف 12 نونبر 1971 ف الدار البيضا)، هيا ممتيلة ؤمخرجة مغريبية شاركات فبزاف د الأفلام ؤمسلسلات ؤسيتكومات مغريبية. ف 8 أكتوبر 2022، تعيّنات موديرة د لمعهد لعالي د لفن لمسراحي و تّنشيط تّقافي.

## المسيرة لفنية ديالها

لطيفة أحرار لعبات بزاف د لأدوار التمتيلية، شي مرات ف دور لبطولة، و شاركات ف بزاف د لمسلسلات و لأفلام لمغريبية. مسلسل بنت لفشوش هو لي فتح ليها باب الشهرة. شاركات تا ف شلّا مهرجانات عالمية و وطنية، و و ربحات جوايز فنية بحال جايزة أحسن ممتيلة ف لمهرجان الدولي د لأفلام، و جايزة أحسن ممتيلة ف لمهرجان لمغريبي د للأفلام ف 2003 على نفس الدور، و جايزة أحسن ممتيلة مسراحية ف لمهرجان لوطني د لمسرح ف نفس لعام. لطيفة طرجمات بزاف د السيناريوات د لأفلام.

## لخدمة ديالها
### أفلام
* منى صابر (2001)
* ليالي بيضاء (فيلم) (2004)
* مغربيات في القدس (2005)
* أبواب الجنة (2006)
* تازة
* الضحايا
* عايدة
* جوع كلبك
* ضربة في الراس

### سيتكومات

* نسيب الحاج عزوز (2009).
* بنت الناس - ضيفة شرف
* مستر سانسور - ضيفة شرف

### مسلسلات

* من دار لدار
* الحرة
* ساعة في الجحيم
* البنت المذللة
* مداولة
* تاريخنا فخرنا

## مصادر

تصنيف:بيوغرافيا د نسا
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
تصنيف:زيادة 1971
تصنيف:ناس حيين
تصنيف:ناس تزادو ف الدار البيضا
تصنيف:ناس د مكناس
تصنيف:مقالات فيها مصدر و 3000 بايت
لعرݣوب

**لعرݣوب** جماعة ترابية قروية كاينة ف إقليم واد دّهاب، جهة دّاخلة واد دّهاب، ساكنين فيها 5503 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 27,3%
* نسبة سّكان لّي قاريين فوق الليسي (ليسي و جامعة): 8,4%

## إقتصاد
* نسبة نّاس نّشيطين (لّي يقدرو يخدمو): 96,8%
* نسبة لبطالة (نّاس لّي ما خدامينش و تايقلبو على خدمة): 0,5%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 0,5%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):86,8%

## مصادر

تصنيف:جهة الداخلة وادي الذهب
تصنيف:جماعة قروية ف إقليم وادي الذهب
تصنيف:جماعة قروية ف جهة الداخلة وادي الذهب
تصنيف:بلايص مسكونين ف إقليم وادي الذهب
لعيون

**لعيون** ؤلا **تطاوين لجانوبية** مدينة كاينة ف إقليم لعيون، جهة لعيون ساقية لحمرا، ساكنين فيها 212.474 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 19%
* نسبة سّكان لّي قاريين فوق الليسي (ليسي و جامعة): 23,6%

## قتيصاد
* نسبة نّاس نّشيطين (لّي يقدرو يخدمو): 52,5%
* نسبة لبطالة (نّاس لّي ما خدامينش و تايقلبو على خدمة): 33,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 37,5%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):32,7%

## مصادر


تصنيف:جهة لعيون ساقية لحمرا
تصنيف:بلايص مسكونين ف إقليم لعيون
تصنيف:تأسيسات د 1938 ف إفريقيا
غشاية صيطوپلازمية

تصغير
تصغير

**لغشاية صيطوپلازمية** (ؤلا **لغشاية [[بنيقة|سيلولية]]**، لغشى لخلوي ) (ب لونݣلي : **cell membrane**) هي واحد لغشاية شفافة، كتعزل صيطوپلازم على لوسط اللي على برة، هاد لغشاية مكونة من طبقة د ليپيد مضوبلة، عندها حساسية نفادية ختيارية.

هاد لغشاية خدامة بحال شي صاك كتجمع ݣاع داكشي لي كاين ف سيلول، فيه تستيفة د لپروتينات ؤ دهنيات خدامين مجموعين كينظمو لي داخل ؤ لي خارج من لخلية؛ زيد عليها لغشاية صيطوپلازمية فيها شي ريسيپتورات لي كيقدرو يستقبلو إشارات من برا سّيلول.

## مصادر


تصنيف:لبيولوجيا
لفرانساوية

يسار|تصغير|upright=2|خريطة د الدول الفرانكوفونية
يسار|تصغير|مثال د هضرة بلفرانساوية

**لفرانساوية** هي واحد اللوغة لاتينية من الأسرة الهندو-أوروپية. الأصل ديالها هو الدارجة د اللاتينية اللي كانت تاتهضر فالشمال د فرانسا. على حساب الإحصائيات د 2014, كاين 77 مليون واحد فالعالم اللي اللوغة الأم ديالو هي لفرانساوية, وفلمجموع تقريبا 300 مليون واحد تيهضرو لفرانساوية يا إما كلوغة لم, ولا تعلموها من بعد.

كاين بزاف د لبلدان من غير فرانسا اللي فيها لفرانساوية لوغة رسمية, حيث فرانسا ستعمرات بزاف د لبلايص فلعالم وكانت تاتفرض اللوغة ديالها عليهم. من لبلدان اللي فيها لفرانساوية رسمية كاين: فرانسا, سويسرا, بلجيكا, كنادا, وبزاف د الدول ف إفريقيا. فلمجموع لفرانساوية لغة رسمية ف 29 بلاد فلعالم.

30% د الناس فلمغريب (تقريبا 10 د لمليون) تيهضرو لفرانساوية, ولكن هي ماشي لوغة رسمية و ماعندها تا وضع دستوري ولا قانوني, واخا بزاف د الإدارات والمؤسسات تيتعاملو بيها.

لمنضمة اللي تاتكلّف بلفرانساوية ف لعالم هي لمنضمة لعالمية د لفرونكفونية.

لاروس و لوروبير من بين أهم الديكسيونيرات د لفرانساوية.

## مصادر

## شوف تا
* لينݣليزية
* لهولانديًة


تصنيف:لوغات لاتينية
تصنيف:لوغات د لمغريب
تصنيف:مقالات فيها مصدر و 3000 بايت
لفيدا

**لفيدا** جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 158566 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 18,7%
* نسبة سّكان لّي قاريين فوق تّانوي (تانوي و جامعة): 28,5%
## اقتصاد
* نسبة نّاس نّشيطين (لّي يقدرو يخدمو): 52,2%
* نسبة لبطالة (نّاس لّي ما خدامينش و تايقلبو على خدمة): 23,8%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 6,9%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):60,3%
## مصادر

تصنيف:جهة الدار البيضاء سطات
لقليعة

**لقليعة** جماعة ترابية حضرية كاينة ف عمالة إينزݣان آيت ملول، جهة سوس ماسة، ساكنين فيها 79616 نسمة، على حسب الإحصاء العام 2014.
## إحصائيات
* نسبة الأمية : 32,7%
* نسبة السكان اللي قاريين فوق الثانوي (ثانوي وجامعة): 10,4%
* نسبة الناس النشيطين (اللي يقدرو يخدمو): 49,8%
* نسبة البطالة: 13,9%
* نسبة الناس اللي خدامين في الدولة (أو العاطلين اللي سبق ليهوم خدمو): 4,5%
* نسبة الناس اللي خدامين في القطاع الخاص (أو العاطلين اللي سبق ليهوم خدمو):58,9%

## مصادر

تصنيف:جهة سوس ماسة
تصنيف:جماعة قروية ف عمالة إينزݣان آيت ملول
لكويت

**لكويت** (رسميا: الدولة د لكويت) هي بلاد جات ف لغرب د آسيا، و بالضبط ف الشمال لغربي د لخليج لفارسي. تايحدّها من الشمال و من لغرب لعراق، من لجنوب السعودية، و من الشرق لبحر ديال لخليج.

لمنطقة اللي فيها لكويت كانو ساكنين فيها ناس كيهضرو لعربية، و كيخدمو إما فالتجارة ما بين شبه لجزيرة لعربية و لهند، ولاّ فلغطيس و الجميع ديال اللؤلؤ من قاع لبحر. كانت لإمارة ديال لكويت مستاقلة، من نهار تأسسات ف 1613 تال 1871، و هو لعام اللي حكموها فيه لعتمانيين، و دخّلوها للإمبراطورية ديالهم. ف 1889، ولاّت لكويت محمية ديال بريطانيا.

ستاقلات لبلاد من بريطانيا نهار 19 يونيو 1961. ف 1990، من مورا ما دخل لعسكر د لعراق للكويت، بدات لحرب اللولا ديال لخليج، اللي كانت حرب قادتها لميريكان، شاركو فيها بزاف د لبلدان ف لعالم، و سالات ف 1991.

تيسكنو ف لكويت تقريبا 4.6 مليون د الناس (70% منهم برّانيين)، و لعاصمة ديالها هي لمدينة د لكويت. اللغة الرسمية د لبلاد هي لعربية، و لفلوس اللي كاتخدّم فيها هي الدينار لكويتي. النضام ديال لحكيم ديال لبلاد هو ملكي دستوري، و هي داخلة ف بزاف د لمنضمات دولية بحال لأمم لمتحدة و لجامعة د الدول لعربية و لمنضمة د التعاون لخليجي و منضمة التعاون لإسلامي. لقتيصاد د لكويت تيضور بزّاف على لپطرول: هي خامس أكبر مصدّر د لپطرول ف لعالم (تكتاشف فيها ف 1936)، و هاد لميدان كيشكّل 80% ديال لمداخيل ديال لبلاد.

## مصادر


تصنيف:بلدان د أسيا
تصنيف:مقالات فيها مصدر و علاين 3000 بايت
لإصلاحية د شوشانك

لفيلم د إصلاحية شوشانك(ب لونݣلي **The Shawshank Redemption**) هو واحد لفيلم ميريكاني تنتج عام 1994 كتبو ؤدار لإخراج ديالو فرانك دارابونت لقصة د لفيلم تخدات من الرواية ديال ستيفن كينݣ لي لعنوان ديالها "ريتا هيوارث ؤإصلاحية شوشانك". الفيلم دار لبطولة ديالو تيم روبنز فدور آندي دوفرين ؤمورݣان فريمان فدور إليس "ريد" ريدنج.

كيحكي لفيلم لقيصة د آندي دوفرين لي  تشد و دخل لحبس  بعدما تحكم عليه ب لمؤبد علا ود التهمة د لقتل د مراتو و لعشيق ديالها، وكيفاش غيعيش  حياتو داخل لحبس معا ݣرانو من لمجرمين. و الصحبة لي دار فلحبس. و لحياة دلحبس و لولف ديالها. عند لفيلم واحد النهاية ميمكن تاوحد يتوقعها وحدة من بين أجمل النهايات ف السنيما.

## مصادر

تصنيف:فيلم ميريكاني
تصنيف:فيلم د دراما
تصنيف:فيلم موخود من خدمة أدبية
تصنيف:فيلم بريطاني
تصنيف:أفلام د 1994
سلالة لعلويين لفيلاليين لحاكمة

تصغير|لإمتداد د لعلويين ف لقرن 18
**لعلويين** (لأمازيغية: **ⵍⵄⴰⵍⴰⵡⵉⵢⵏ**) هي سلالة مغربية عربية من تافيلالت كتنسب ل شّرفة حكمات لمغريب من 1666، السلطان اللول لي حكم منهم هو مولاي رشيد، ؤ كيحكم منهم لمغريب دابا لماليك محمد ساديس بن لحسن، تبناو لمدهب لمالكي ف لفيقه لي لبعض كيعتابرو بلي كيمتّل لوسطية ؤ لإعتدال ؤ تسامح. و هوما ولاد عم سّعديين.

## تاريخ
### دّولة لمركزية
تطور لمفهوم د دولة ف لعهد مولاي سماعيل بن شريف (1672–1727) لي غايبني بزاف د لمؤسسات جديدة، ؤ يدير بزاف د لإصلاحات، زيد عليها لفتوحات لي دار حيت ف لوقت ديالو وصل لمغريب لأقصى امتداد ديالو، ؤ غايقدر يوحد دّولة، هادشي كامل بفضل لجيش ديالو لي شكلو من لعبيد لكحلين ؤ لحرطانين لي تسمى ب عبيد لبخاري، ولكن مورا لموت ديالو غاتنوض مدابزات سياسية بين ولاده و عيالاته علاود لعرش.

ف لعهد ديال محمد تالت (1757–1790)، غايقدر يعاود يوحد لمملكة مرة خرا ؤ غا يعاود يݣاد لمخزن، زيد عليها أنو قضا علا لمركزية ؤ خلا لقبايل يحافضو على ليستقلالية ديالهم، ف لعهد د عبد رحمان (1822–1859) لمغريب غا يطيح ف لأطماع لؤروپية من بعد ما عاون لحركة ليستقلالية د دزاير بلقيادة د لأمير عبد لقادر، لمغريب غايخسر قدام [لفرنسيس] ف معركة إسلي عام 1844، شّي لي غا يخلي للي غايزعم لوروپيين على لمغريب.

ملف:Flag of Morocco (1666–1915).svg|راية د لعلويين (1666–1915)


## لملوك لعلويين لي حاكمين لمغريب

  
		
		لحاكم
 		لحياة
 		لحكم
 
	 
		1محمد لخامس
	 	
		1909-1961		
		1957-1961
 
	 
		2لحسن التاني
	 	
		1929-1999		
		1961-1999
 
	 
		3محمد السادس
	 	
		1963-....		
		1999-.... 
 
			

## لميار ديال تافيلالت

## ليستة السلاطين لعلويين لي حكمو لمغريب

  
		
		الحاكم
 	الحياة
 	الحكم
 

	 
		1مولاي رشيد

	 	
		1631-1672		
		1666-1672
 

 
		2إسماعيل بن الشريف

	 	
		1646-1727		
		1672-1727
 

	 
		3مولاي أحمد

	 	
		1677-1729		
		1727-1728
 
	 
		4مولاي عبد المالك

	 	
		1729-1696		
		1728-1728
 
	 
		3-2مولاي أحمد

	 	
		1677-1729		
		1728-1729
 
	 
		5مولاي عبد الله

	 	
		1694-1757		
		1729-1735
 
	 
		6مولاي علي

	 	
		....-....		
		1735-1736
 
	 
		5-2مولاي عبد الله

	 	
		1694-1757		
		1736-1736
 
	 
		7محمد الثاني

	 	
		....-....		
		1736-1738
 
	 
		8مولاي المستضيء

	 	
		....-1759		
		1738-1740
 
	 
		5-3مولاي عبد الله

	 	
		1694-1757		
		1740-1745
 
	 
		9مولاي زين العابدين

	 	
		....-....		
		1745-1745
 
	 
		5-4مولاي عبد الله

	 	
		1694-1757		
		1745-1757
 
	 
		10محمد الثالث

	 	
		....-1790		
		1757-1790
 
	 
		11مولاي اليزيد

	 	
		1750-1792		
		1790-1792
 
	 	 
		12مولاي سليمان

	 	
		1760-1822		
		1797-1822
 
	 
		13مولاي عبد الرحمن

	 	
		1790-1859		
		1822-1859
 
	 
		14محمد الرابع

	 	
		....-1873		
		1859-1873
 
	 
		15الحسن اللول

	 	
		1830-1894		
		1873-1894
 
	 
		16مولاي عبد العزيز

	 	
		1878-1943		
		1894-1908
 
	 
		17مولاي عبد الحفيظ

	 	
		1875-1937		
		1908-1912
 
	 
		18مولاي يوسف

	 	
		1881-1927		
		1912-1927

	 
		19محمد الخامس

	 	
		1909-1961		
		1927-1957
 
	

## مصادر


تصنيف:تاريخ د لمغريب
تصنيف:شخصيات ملكية ف لمغريب
تصنيف:مقالات فيها مصدر و 3000 بايت
تصنيف:سلالات حكمات لمغريب
تصنيف:مغاربا د لقرن 21
تصنيف:تأسيسات د 1666 ف إفريقيا
لمالديڤ

**لمالديڤ** (بديڤيهي: ދިވެހިރާއްޖެ)، رسميا لجمهورية د لمالديڤ، هي بلاد أرخبيل جات ف لمحيط لهندي، و محسوبة على لجنوب ديال آسيا. أقرب لبلدان ليها هوما لهند و سري لانكا. لمساحة ديال لبلاد هي 298 كم مربع، و تاتخلّيها تكون أصغر بلاد من ناحية لمساحة ف آسيا. لمالديڤ فيها كتر من 10.000 جزيرة، و مفرقين بزاف بيناتهم على مساحة كبيرة.

دخل لإسلام للمالديڤ ف لقرن 12، من واحد السيد سميتو أبو لبركات لبربري، كاين اللي تيقول باللي جا من لمغريب، و كاين اللي تيقول من الصومال. ف 1887 ستعمراتها بريطانيا، و بقات فيها تال 1965، اللي هو لعام ديال لإستقلال ديال لمالديڤ. ف 1968، و لاّت لبلاد جمهورية رئاسية.

تيسكنو ف لمالديڤ تقريبا 380.000 ديال الناس و لعاصمة ديالها هي ماليه. اللغة الرسمية ديال لبلاد هي الديڤيهي و لفلوس اللي كاتخدّم فيها هي الروفييا. لإقتصاد ديال لبلاد تيدور بزاف على السياحة و على الصيد د لحوت. هي داخلة مع بزاف د لمنضمات دولية بحال لأمم لمتحدة و لكومنويلت و منضمة التعاون لإسلامي و لحركة د عدم لإنحياز. الدين ديال الدولة هو لإسلام، و الدستور ديال لبلاد تيقول باللي ضروري تكون مسلم باش تكون مالديڤي.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:دولة ݣزيرة
تصنيف:تأسيسات د 1965 ف أسيا
لماهاطما ݣاندي

**موهانداس كرمشاند ݣاندي** (بلݣوجارلتية: મોહનદાસ કરમચંદ ગાંધી - تولد ف 2 أكتوبر 1869 - مات ف 30 يناير 1948) ولمعروف بسميت لماهاطما ݣاندي، كان واحد السياسي هندي والشاف الروحي د لحركة د الاستقلال د لهند من بريطانيا. سميت لماهاطما تاتعني الروح لعضيمة, وعطاهالو الشاعر لهندي طاݣور. كان ݣاندي تيطالب بلمقاومة دلإستعمار بلعصيان لمدني و بطريقة سلمية. الطريقة ديالو كان ممنوع فيها يهزَ السلاح ولا يدابز، و لفكرة ديالها كانت هي يقاوم لبريطانيين بالسلمية.

لعيد ميلاد د ݣاندي, اللي هو نهار 2 أكتوبر، هو عطلة ف لهند، و عالميا هو النهار لعالمي ديال اللاعنف.

بزاف د الناس كانوا باغين يقتلو ݣاندي، وكان غادي يتًقتل 6 د لمرًات. لمرة السادسة نجح فيها القتًال, و تقتل ݣاندي فدلهي ف 30 يناير 1948. كانو لهندوس لمتطرفين باغين يقتلوه حيت كان تيجيهم باللي تيجي من لمسلمين و باللي هو خان لهندوسية و تيشجع التقسيم د لهند.

## مصادر


تصنيف:سياسة
تصنيف:بيوغرافيا د رجال
تصنيف:زيادة 1869
تصنيف:وفيات 1948
تصنيف:سياسي هندي
تصنيف:مقالات فيها مصدر و 3000 بايت
لمباركيين

**لمباركيين** جماعة ترابية قروية كاينة ف إقليم برشيد، جهة دّار لبيضا سطات، ساكنين فيها 8559 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 44,7%
* نسبة سّكان لّي قاريين فوق الليسي (ليسي و جامعة): 4,8%
## إقتصاد
* نسبة نّاس نّشيطين (لّي يقدرو يخدمو): 48,7%
* نسبة لبطالة (نّاس لّي ما خدامينش و تايقلبو على خدمة): 12%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,7%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):48%
## مصادر

تصنيف:جهة الدار البيضاء سطات
تصنيف:جماعة قروية ف إقليم برشيد
تصنيف:جماعة قروية ف جهة الدار البيضاء سطات
تصنيف:بلايص مسكونين ف إقليم برشيد
لمؤسسة د ويكيميديا

تصغير|يسار|250px|الشعار د لمؤسسة د ويكيميديا.
[تصغير|يسار|300px|[ماريانا إسكندر، لمديرة د مؤسسة ويكيميديا.]]

**مؤسسة ويكيميديا** (ب نݣليزية *Wikimedia Foundation* ؤلا *WMF*) هيّا منظمة ماشي ربحية كاين لمقر ديالها ف سان فرانسيسكو ف لميريكان. لمؤسسة تاتسيّر بزاف د لمشاريع لّي عندها علاقة ب لمحتوى لحرُ، ؤ تاتملك ضّومينات ؤ سّيرڤورات ديالها، بحال لمشروع د ويكيپيديا، لّي هو خامس أكبر موقع ف لعالم من نّاحية ديال شحال من واحد تيدخليه. لمؤسسة ماتاتحكمش ف لمحتوى ديال ديك لمشاريع ؤ ماتقدرش تبدلو، هاداكشي تيديروه لمتطوعين ف لعالام كامل، أما لمؤسسة خدمتها هيّا تتأكد بلي كلشي خدام ؤ تعاون لمتطوعين ف أي حاجة حتاجو.

لمؤسسة د ويكيميديا تأسسات ف 20 يونيو 2003 من عند جيمي وييلز ؤ لاري سانݣر. لمديرة ديالها من يناير 2022 هيّا ماريانا إسكندر.

## لأهداف ديالها

مؤسسة ويكيميديا تأسسات ل بزاف د لغراض. لهدف لموهيم ݣاع ديالها هو تعاون لمشاريع ديالها د تّقافة لحورّة ؤ نّاس لمتطوعين لّي خدامين عليها. من بين لحوابج لّي تادير لمؤسسة باش توصل ل هاد لهدف:
* **تّخدام د لموقع د ويكيپيديا** - مؤسسة ويكيميديا تاتحكم ف مئات سّيرڤورات ف لعالام لّي تيحافظو علا لمشاريع ديالها، لّي أهم واحد فيهم هو ويكيپيديا.
* **لمعاونة د لمتطوعين** - بحال دابا تيوفرو ليهم موراد تقنية ؤلا تعليم ؤلا فلوس باش ينضّمو أنشطة ؤ مؤتمرات.
* **شراكات مع بزاف د لمؤسسات** - بحال ليونيسكو ؤلا منضمات لّي تيخدمو علا تّقافة لحورّة.
* **تّعريف ب ويكيپيديا** - ؤلا ب لمشاريع لخرة باش نّاس يشاركو فيها ؤ يطورو لمحتوى كتر.

## لمشاريع ديالها

مؤسسة د ويكيميديا واقفة علا بزاف د لمشاريع، لّي هيّا:
* ويكيپيديا
* ويقاموس
* ويكيداطا
* ويكي كومنز
* ويكي كتوبا
* ويكي قتيباس
* ويكي تسافير
* ويكي مصدر
* ويكي خبار
* ويكي نواع
* ويكي جامعة
* ميطاويكي

## شوف تا
* سيت ديال مؤسسة ويكيميديا.
* ليستة د لويكيات كاملين على حساب لّوغات

## مصادر

تصنيف:مؤسسة ويكيميديا
تصنيف:مقالات فيها مصدر و 3000 بايت
تصنيف:دجيمي وييلز
لمحجوب بن صديق

**لمحجوب بن صديق**، تولد ف 20 فبراير 1922 ف مكناس ؤمات ف 17 شتنبر 2010 ف باريز، كان نقابي مغريبي.

## حياتو
تولد لمحجوب ف 1922 ف مكناس، فين تبع قرايتو لبتيدائية ؤ تانوية قبل مايدخل لمكتب سكك لحديدية فين خدم ملي كانت عندو 16 لعام كرئيس د لمحطة د سوق لاربع.

ف 1951، تشد ؤحكمات عليه حوكومة لحماية بعاماين د لحبس، دوز فيها عام ؤعاود رجع ف 1952 مور ما دار إضراب عام بسباب لموت ديال نقابي تونسي فرحات حشاد. ف لخروج ديالو ف 1954، ولا من زوعاما ديال لحركة لعمالية بحيت ف 20 مارس 1955 حل تيحاد لمغريبي لشغل ؤ ولا لكاتب لعام ديالو.

ف 1957، تعين نايب لول ديال رايس لمجلس لوطني ستيشاري لي كان هو لمهدي بن بركة. ف نفس لعام، تعين كعضو ف لمكتب دولي د شغل.

مات لمحجوب بن صديق نهار 17 شتنبر 2010 فواحد سبيطار ف باريز ف فرانصا، ؤتدفن ف مقبرة شوهادا ف دار لبيضا.

## مصادر

تصنيف:لمغريب
تصنيف:نقابي مغريبي
تصنيف:بيوغرافيا د رجال
تصنيف:زيادة 1922
تصنيف:وفيات 2010
تصنيف:ناس تزادو ف مكناس
تصنيف:ناس توفاو ف باريز
تصنيف:مقالات فيها مصدر و علاين 3000 بايت
لمحجوبي أحرضان

**لمحجوبي أحرضان** (ب لأمازيغية : **ⵍⵎⵃⵊⵓⴱⵉ ⴰⵃⵕⴹⴰⵏ**)، لي معروف بسميت **زّايغ**، تولد فـ 1921 ولا 1922 ف والماس ؤ مات ف 15 نونبر 2020 ف الرباط، كان عسكري ؤ سياسي مغريبي.

## حياتو
أصلو من لقبيلة د أيت عمار لي تابعة لأيت سݣوݣو، لمحجوبي أحرضان قرا ف لكوليج د أزرو ؤ موراها ف لمدرسة لعسكرية د مكناس. شارك لمحجوبي معا لجيش لفرانصاوي ف لحرب لعالامية تانية، ؤ فديك لوقيتة ديال لحيماية لفرانصاوية تعين قايد د والماس بين 1949 ؤ 1953.

مور ستيقلال، كان بين ناس لولين لي دخلو لسياسة، خدا بزاف لمناصب ف لحكومة، ؤ تعين والي د رباط، من بعد ولا لكاتيب لعام د لحركة شّعبية ف1962، أحرضان قدر يشارك ف8 لحوكومات مغريبية، من بين لوزارات لي كان شاد؛ وزارة دفاع (1961-1964)، وزارة لفلاحة (1964)، وزارة لفلاحة ؤ لإصلاح زراعي (1965)، وزارة دفاع (1966-1967)، وزارة دولة (1977)، وزارة لبريد ؤ لمواصلات (1977)، وزارة تعاون (1979) ؤ وزارة دولة (1983).

## لأفكار ديالو
دافع لمحجوبي أحرضان فاش كان ف لحركة شعبية علا ناس د "لبلاد". مورا ماوقع نشيقاق لول ف لحركة شعبية عبر لمحجوبي أحرضان علا توجهات ديالو لأمازيغية ف لبرامج ؤ لخطابات ديالو، مفتاخر ب لأصول لأمازيغية ؤ ب تّرات لأمازيغي د لمغاربة، طالب باش تقرا لوغة لأمازيغية ؤ واجه تّيارات ديال تعريب ف لمغريب. عند لمحجوبي أحرضان شي روايات ؤ شعر كيتعلق بتقافة لأمازيغية.

## مصادر

تصنيف:زيادة 1921
تصنيف:وفيات 2020
تصنيف:سياسي مغريبي
تصنيف:وزير مغريبي
تصنيف:رسام مغريبي
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناس تزادو ف والماس
تصنيف:ناس توفاو ف الرباط
تصنيف:ناس قراو ف ليسي طارق بن زياد
لمحمدية

**لمُحمدية** ولا **فضالة** هي مدينة ساحلية وجماعة تراببية مغربية عندها طابع حضري، بعيدة ب15 كم شمال شرق مدينة الدار لبيضا غرب لمغريب، تابعة إداريا لعمالة لمحمدية، جهة الدار البيضا سطات. كانت لمحمدية معروفة بسميتها لقديمة فضالة،تا ل25 يونيو عام 1960م فاش تحول لسمية جديدة لمحمدية من عند لملك لمرحوم محمد لخامس بلمناسبة ديال لبني دلمصفاة دنفط سامير، لي خلاها تولي مركز ديال صناعة لبترول فلمغريب. عدد سكان ديال لمدينة هو 207.670 نسمة على حساب لإحصاء ديال عام 2014م.

## لأصل د سّمية
تأسسات لمدينة على يد سّلطان محمد التالت بن عبد الله عام 1750، و تسمات (فَضْلُ الله) سمية تبدلات من بعد و رجعات (فَضِيلَة)، و عاود تبدلات و رجعات "فِضَالَةَ"، و ف قصة وحدة خرة، تشهرات لقصبة د لمحمدية ب لجهاد ضد لقراصنة، عليها تسماو ناس ديالها أهل لفضل ولا لفُضالا، ومن هنا جا لإسم ديال فضالة.

## تاريخ
معا لبداية ديال لقرن لعشرين، كان لبراني طامع فلمدينة دلمحمدية بسباب لموقع ديالها لإستراتيجي، و نجحو لألمان يدخلو ليها و يستتمرو فلفلاحة وشرا ديال لأراضي. فعام 1912 بعد ما تفرضات لحماية على لمغريب، استوطنوها لفرانسيس و بناو فيها لمرسة، و ف 25 يوليو 1960 زارها سلطان محمد الخامس العلوي و شيد فيها لمصفاة ديال لبترول لمعرفوة بسمية ديال سامير، و من ديك ساعة رجعات كاتسمى مدينة لمحمدية.

## لجغرافيا
لمُحمدية عندها موقع مهم على لواجهة دلمحيط لأطلسي، و بين لعاصمة لقتيصادية ولإدارية دلمغريب، تايحدها من شمال لمحيط الأطلسي، ومن لجانوب طريق سيار، ومن شرق وادي نفيفيخ، ومن لغرب وادي لمالح، و هي لعاصمة ديال عمالة لمحمدية.

## سكان
* نسبة لأمية (نّاس لّي ما كايعرفوش يقراو ولا يكتبو) : 16,9%
* نسبة سّكان لّي قاريين فوق الليسي (ليسي و جامعة) : 30,7%
* نسبة نّاس نّشيطين (لّي يقدرو يخدمو): 50,4%
* نسبة لبطالة (نّاس لّي ما خدامينش و تايقلبو على خدمة): 20,4%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 11,5%
* تصغير|267x267بك|لمنتزه لحضري ديال لمحمديةنسبة نّاس اللي خدامين ف لپريڤي (ولا لبيطاليين اللي سبق ليهوم خدمو)

## معرض ديال تصاور

ملف:Mohammedia Prefecture.jpg|المنتزه الحضري ديال لمحمدية
ملف:Casbah, Maroc, Mohammedia 1.jpg|حي القصبة
ملف:Mohammedia theater.JPG|عمالة المحمدية
ملف:Bab al kasbah Mohammedia.jpg|باب القصبة
ملف:حديقة 18 نونبر بمدينة المحمدية، المغرب.jpg|جردة 18 نونبر
ملف:La gare de Mohammedia ... région de Casablanca.jpg|محطة التران
ملف:DSC 0279 (7093112177).jpg|القصبة
ملف:DSC 0241 (7093091687).jpg|كنيسة القديس سان جاك
ملف:DSC 0216 (6947006126).jpg|جامع علي بن عبد الله
ملف:ENSET Mohammedia.jpg|المدرسة العليا ديال التعليم التقني
ملف:DSC 0275 (6947036928).jpg|جامع قصبة
ملف:DSC 0231 (6947016068).jpg|المنتزه الحضري ديال مدينة المحمدية
ملف:Miramar Beach in Mohammedia, Morocco.jpg|پلاج ميرامار
ملف:Fisherman at Manesmane Beach in Mohammedia, Morocco.jpg|پلاج مانسمان
ملف:Fisherman at Manesmane Beach in Mohammedia, Morocco 2.jpg|پلاج مانسمان


## مصادر


تصنيف:جهة الدار البيضاء سطات
تصنيف:مدون د لمغريب
تصنيف:مقالات فيها مصدر و 3000 بايت
تصنيف:بلايص مسكونين ف عمالة لمحمدية
لموحيط لأطلاسي

تصغير|250px|يسار|<P ALIGN=center>لمحيط التيلاسي </p>
تصغير|250px|يسار|<P ALIGN=center>لمحيط التيلاسي والسور ديال مدينة سلا</p>
**لمحيط التيلاسي،** ؤلا **لمحيط لاطلاسي** ؤلا **لبحر لمحيط** هو تاني أكبر محيط فلعالم من مورا لمحيط لمهدًن (الهادي). لمساحة د لمحيط لأطلسي هي 106.460.000 كم²، وهو اللي تيخليه ياخد تقريبا 20% من لمساحة ديال لكرة لأرضية، و 29% من لمساحة ديال لبحورا ولمحيطات فلعالم. لمحيط لأطلسي تيحدًوه من الشرق إفريقيا وأوروپا، ومن لغرب أمريكا الشمالية ولوسطانية ولجنوبية. فالشمال هو مرتابط مع لمحيط لمجمَّد الشمالي، وفلجنوب مع لمحيط لمجمَّد لجنوبي (اللي تيوصل تال لقطب لجنوبي).

خط ليستيواء تيقسم لمحيط التيلّاسي على جوج: لمحيط التيلاسي الشمالي, ولمحيط التيلاسي لجنوبي. تيتقال باللي لمحيط التيلاسي هو الحدان مابين لعالام لقديم (إفريقيا، أوروپا، آسيا) ولعالام الجديد (أميريكا).

## إتيمولوجيا
لكلمة ديال محيط تجابت من لعربية : مُحِيطٌ، بينما لكلمة ديال التيلاسي تجابت من لامازيغية **تيلاّس ⵜⵉⵍⵍⴰⵙ** واللي كاتعني الضلام أولا الضل ، ونيت هاد لمحيط كان كايتسما فلقرون لوسطانية عند لعرب ب"بحر الضلمات" لاحقاش ديك الساع مكانش لعالم الجديد معروف وكانو الناس كايصحاب ليهوم واش هوا النهاية دلعالام.

أما بحر لمحيط دكروها شلا كتاتبيا مغاربا قدام بحال بن بطوطة و حسن لوزّان.

## مصادر


تصنيف:محيطات
تصنيف:مقالات فيها مصدر و علاين 3000 بايت
لمرصى

**لمرصى** جماعة ترابية حضرية كاينة ف إقليم/عمالة لعيون، جهة لعيون ساقية لحمرا، ساكنين فيها 17505 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 25,3%
* نسبة سّكان لّي قاريين فوق تّانوي (تانوي و جامعة): 11,7%
## اقتصاد
* نسبة نّاس نّشيطين (لّي يقدرو يخدمو): 66,3%
* نسبة لبطالة (نّاس لّي ما خدامينش و تايقلبو على خدمة): 6,9%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 6,6%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):69,5%
## مصادر

تصنيف:جهة لعيون ساقية لحمرا
تصنيف:بلايص مسكونين ف إقليم لعيون
مركوب

تصغير|يسار|<P ALIGN=center>بزاف ديال النواع ديال لمركوب</p>

**لمركوب** هو وسيلة كتخدم باش تهز لحوايج ؤلا لبشر من قنت لقنت أخر. من شحال هادي و بنادم كان كيخدم لبهايم و لكرويلات ؤ دابا ولا لحديد بحال لمركوب د الطريق (طّوموبيل، لموطور، الطوبيس، لكاميو، لپيكالة)، ديال السكة (التران، الطرام)، ديال لما (لباطو، لفلوكة، لغواصة)، ديال السما (طّيارة، لهيليكوپطير، صّاروخ قاطع لقارات)، برمائي بحال لهوڤركرافت، و ديال لفضاء (الصاروخ و لمكوك).

## تاريخ
* **هادي 9500 تال 10.000 عام**: فترة لي كيرجعو ليها أقدم أتار د باطوات بسيطة تّكتاشفو ل حد الساعة ف هولاندا.
* **هادي 7000 عام**: أتار ديال باطو مصاوب من لقصب و لقطران تّلقاو ف لكويت.
* **مابين 3000 و 4000 ق.م**: لباطوات كانو مخدّمين ف سومر، مصر لقديمة و لموحيط لهندي ؛ أقدم أتار ديال تخدام جمل ف الجران ديال كرويلة.
* **600 ق.م**: أتار ديال أقدم سكة ف التاريخ كاينين ف ليونان، الطول ديالها مابين 6,5 و 8 كيلوميطر.

## مصادر

تصنيف:لمركوب
تصنيف:طرونسپور
تصنيف:سلاعي مصنعين